Minsko ratinių vilkikų gamykla

**Minsko ratinių vilkikų gamykla**, *MZKT* (; ) – Baltarusijos įmonė, gaminanti didelės keliamosios gebos kelių ir bekelės automobilius (vilkikus, sunkvežimius), priekabas, specialiąsias ratines važiuokles (skirtas montuoti statybinei, naftos gavybos ir kitokiai įrangai). Iki 1991 m. buvo Minsko automobilių gamyklos (MAZ) padalinys. 

Gamykla yra valstybinė įmonė (atviroji akcinė bendrovė), pavaldi Baltarusijos respublikos Valstybiniam karinės pramonės komitetui. 

## Istorija

1954 m. birželio 25 d. TSRS Ministrų tarybos nutarimu Minsko automobilių gamykloje buvo įkurtas specialusis konstravimo biuras, skirtas kurti daugiaašius didelio pravažumo automobilius, skirtus kariuomenės reikalams. 

MZKT kaip atskira įmonė buvo įkurta 1991 m., atskyrus MAZ padalinius, gaminusius ratines važiuokles raketų kompleksui *Topol-M*, ZRK *Pečiora* ir ZRK *[[S-300]]*. 
1992 m., sumažėjus karinės produkcijos paklausai, MZKT ėmė gaminti ir civilinius automobilius (pvz., skirtus kalnakasybai, automobilinius kranus).

2005 m. įmonės techniniam atnaujinimui planuota skirti 2,650 mlrd. Baltarusijos rublių (apie 1,2 mln. USD), iš jų 1,7 mlrd. rublių skirta kaip subsidija pagal Baltarusijos prezidento įsaką „Apie valstybinės paramos valstybinei gamybinei unitarinei įmonei „Minsko ratinių vilkikų gamykla“ priemones“. Buvo sudarytas ir patvirtintas įmonės techninės pertvarkos 2006-2010 m. planas, kuriame numatyta nupirkti naują didelio našumo technologinę įrangą.

Įmonėje naudojami:
* presai, kurių galia iki 2000 t (kompanijos LVD (Belgija) gamyba);
* lazerinio pjovimo kompleksas *LVD Impuls 12030*, dideliu greičiu pjaustantis metalo lakštus. 

Įmonėje dirba daugiau kaip 4,5 tūkst. darbuotojų. Po cechais nutiesta apie 15 km požeminių kelių.

## Produkcija
Įmonės produkcija žymima prekės ženklu „Volat“ ( 'karžygys, galiūnas').

Šiuo metu įmonė kuria ir gamina kelių ir bekelės automobilius, kurių ratų formulės 4×4, 6×4, 6×6, 8×4, 8×8, 10×4, 10×6, 10×8, 10×10, 12×12, 16×16:
* važiuoklės, ant kurių montuojama naftos ir dujos gavybos verslovių įranga;
* važiuoklės, ant kurių montuojama kėlimo įranga (galia iki 160 t);
* važiuoklės, ant kurių montuojama kitokia speciali įranga;
* balniniai vilkikai ir autotraukiniai (krovumas iki 130 t). 
* balastiniai vilkikai (krovumas iki 400 t);
* priekabos ir puspriekabės (krovumas iki 75 t);
* savivarčiai (krovumas iki 75 t).

### Karinė produkcija
MZKT gamybos važiuoklės plačiai naudojamos karinėje srityje. pvz:
* judrieji gruntiniai raketų kompleksai:
** *Topol* () – važiuoklės MAZ-7912 ir MAZ-7917,
** *Topol-M* () – važiuoklės MZKT-79221,
* zenitiniai raketų kpomleksai:
** *Pečiora* – važiuoklės MZKT-8021,
** *S-300* – važiuoklės ?,
** Buk-M2 - važiuoklės MZKT-6922.

### Eksportas
Apie 95 % produkcijos parduodama už Baltarusijos ribų, daugiausia Rusijoje. Kinijoje įmonė 'Wanshan Special Vehicle* surenka sunkvežimius iš dalių, gaunamų iš Baltarusijos. MZKT produkciją perka [[Turkija]], [[JAE]], [[Egiptas]], kitos valstybės.

=== Galerija===
<gallery>
Vaizdas:Тягач МЗКТ-79221 (комплекс Тополь-М).jpg|MZKT-79221 - važiuoklė raketų kompleksams *Topol-M* ir *RS-24 Jars*
Vaizdas:Dmitry Medvedev 15 May 2008-14.jpg|Prie *Topol M'' leidimo įrenginio RF prezidentas D. Medvedevas klauso Rusijos Strateginės paskirties raketų kariuomenės vado N. Solovcovo raportą.
Vaizdas:Belarus-Volot Transporting T-72-1.jpg|Vilkikas MZKT-74135 gabena tanką Т-72.
Vaizdas:Belarus-Volot Transporting BMP-2-1.jpg|Vilkikas MZKT-74295 gabena pėstininkų kovos mašiną BMP-2. 
Vaizdas:Tor M2E maks2009.jpg|ZRK Tor-MK (važiuoklė MZKT-6922)
Vaizdas:OTRK Iskander, 2010.jpg|Raketų komplekso Iskander-M leidimo įrenginys 9P78-1 () – važiuoklė MZKT-7930.
Vaizdas:MZKT truck.JPG|Savivartis MZKT-65151 (formulė 8×8)
Vaizdas:MZKT-7004.JPG|Ratinė važiuoklė MZKT-7004 (formulė 10×8) 
Vaizdas:MZKT-7401.JPG|Balninis vilkikas MZKT-7401 (formulė 8×8)